**Sam Leijonanmieli** (s. 6. marraskuuta 1990 Turku, ent. *Sami Gustafsson*) on suomalainen kunnanjohtaja, yrittäjä ja entinen kadettikoulutettu laivastoupseeri ja laskuvarjojääkäri. Leijonanmieli valittiin kunnanjohtajaksi 2018 johtamaan Vimpelin kuntaa Järviseudulle, josta hänen sukunsa on kotoisin.

Leijonanmieli oli Vaasan vaalipiirissä Kokoomuksen kansanedustajaehdokkaana eduskuntavaaleissa 2023

Liikemaailmassa Leijonanmieli on toiminut Suomen koulutusviennin pioneerina Aasiaan suuntautuvilla markkinoilla. Kunnanjohtajana hän on tullut tunnetuksi näkyvyydestään ja tyylistään johtaa "kentältä". Hän käynnisti 2019 kampanjan, jossa kuntalaiset saivat kutsua hänet iltakahville keskustelemaan kunnan kehittämiseen liittyvistä asioista. "Kutsu kunnanjohtaja iltakahville" -kampanjan aikana hän kävi yli 50 perheen luona Vimpelissä. Kampanja sai runsaasti mediahuomiota kansallisesti ja kansainvälisesti. 2022 Vimpelissä järjestettiin Leijonanmielen ideoima Pesisfestari, joka keräsi noin 12 000 kävijää.

Leijonanmieli on palkittu sitoutumisestaan Vimpelin kunnan johtamiseen. Vuonna 2020 hänet palkittiin pro-Vimpeli mitalilla esimerkillisestä johtamisesta ja vahvoista näytöistä kriisi, informaatio ja poikkeusolojen onnistuneesta johtamisesta läpi korona-pandemian.

Leijonanmieli on isänmaan, huoltovarmuuden, omavaraisuuden, maaseudun tulevaisuuden, kolmannen sektorin, digitalisaation ja elinkeinoelämän kehittämisen puolestapuhuja. Hän on osallistunut uransa aikana lukuisiin tilaisuuksiin puhujana, panelistina, sekä tv-ohjelman vieraana, joissa monissa on myös ollut aiheena nuorisoystävällinen kunta ja Järviseutu.

Leijonanmieli on edustanut Suomea täyskontaktikaratessa kansainvälisissä kilpailuissa. Hän edusti Suomea vuoden 2017 Kyokushin karaten EM-kisoissa Ranskan Lyonissa.

Ura ja koulutus
---------------

Leijonanmieli syntyi Turussa 6.11.1990. Ala- ja yläasteen hän kävi Ruskolla ja lukion Turun Suomalaisen Yhteiskoulun lukiossa. Hän suoritti varusmiespalveluksen maavoimien erikoisjoukoissa Utin jääkärirykmentissä laskuvarjojääkärinä 2009–2010, jossa hän suoritti reserviupseerikoulun ja valmistui 2010 vänrikin arvolla. 2010 Hänet valittiin kadettikouluun (MPKK) laivasto-opintosuunnalle. Valmistuttuaan luutnantiksi ja sotatieteiden kandidaatiksi, hän palveli valtaosan urastaan Rannikkolaivastossa aluspalveluksessa. Hän suoritti Yhdysvalloissa Havaijin osavaltiossa sotilas ja diplomatiakoulutus ohjelmassa MA in Diplomacy and Military Studies, sekä GC in National Security and Strategic Studies tutkinnot (with academic honors) Hawaii Pacific University:ssa. Hänet valittiin (College of Liberal Arts) ainelaitoksen priimuspuhuja-ehdokkaaksi vuoden 2017 joulukuussa.

Vuonna 2018 joulukuussa Leijonanmieli valittiin Vimpelin kunnanjohtajaksi 28-vuotiaana, ja hän astui virkaan 2019 maaliskuussa.

Lähteet
-------

1. ↑  Tuula Jokiaho: Vimpelin kunnanjohtaja Sam Leijonanmieli lähtee ehdolle eduskuntavaaleihin *Torstai-lehti*.  10.9.2022. Viitattu 19.11.2022.
2. ↑  Sam Leijonanmieli vaihtoi sotilasuralta kunnanjohtajaksi, Pirre Seppänen lähtee Helsingistä johtamaan Siikalatvaa – Tässä ovat Suomen nuorimmat kunnanjohtajat *Helsingin Sanomat*.  13.4.2020. Viitattu 19.11.2022.
3. ↑  Tiina Juujärvi: Vimpelin kunnanjohtaja on nyt myös eduskuntavaaliehdokas *www.jarviseutu-lehti.fi*. Viitattu 19.11.2022.
4. ↑  Timo Kankaanpää, Vimpeli: Kunnanjohtajat vaihtuvat villiä vauhtia Vimpelissä – nyt puikkoihin astuu sotilas Sami, 28 *Ilta-Sanomat*.  23.2.2019. Viitattu 19.11.2022.
5. ↑  Vimpelin kunnanjohtaja on kutsuttu kahville jo yli 30 kotiin *Yle Uutiset*.  17.8.2019. Viitattu 19.11.2022.
6. ↑  Toimitus: Porrasjuoksun SM -kilpailut ensimmäistä kertaa Suomessa *Järviseudun sanomat*.  11.6.2022. Viitattu 19.11.2022.
7. ↑  Viime perjantaina vastaanotin nöyränä... *facebook.com - Sam Leijonanmieli*. Viitattu 19.11.2022.
8. ↑  Maaseutuasuminen voi kasvaa esimerkiksi etätyön mahdollisuuksien kasvaessa *Pointti*. Viitattu 19.11.2022.
9. ↑  Eturivin asiantuntijoita, politiikan kasvoja, kansan rakastamia tähtiä ja kiinnostavia keskusteluja – tutustu SuomiAreenan ke 13.7. tärppeihin! *www.epressi.com*.  12.7.2022. Viitattu 19.11.2022.
10. 1 2 3  Jussi: Sam Leijonanmieli – Vimpeli *J-Pnews*. Viitattu 19.11.2022. *tarvitaan parempi lähde*
11. ↑  Marjaana Karhunkorpi: Vimpelin 29-vuotias kunnanjohtaja muutti nimensä Sam Leijonanmieleksi *Aamulehti*.  6.12.2019. Viitattu 19.11.2022.
12. ↑  Tässä työssä saa kestää some-haukkuja ja raastavia sisäisiä kiistoja *Kaleva*. Viitattu 19.11.2022.
13. ↑  Timo Kankaanpää, Vimpeli: Kunnanjohtajat vaihtuvat villiä vauhtia Vimpelissä – nyt puikkoihin astuu sotilas Sami, 28 *Ilta-Sanomat*.  23.2.2019. Viitattu 19.11.2022.